Hui hi haurà una nova conferència de les jornades de memòria històrica de Sagunt
21 d’abril 2016

![Imagen 1](/media/en4fzygx/____c_memoria-historica.jpg)

​

Hui, dijous, 21 d'abril, les conferències de les primeres jornades de memòria històrica de Sagunt es traslladaran al Centre Cultural Mario Monreal de Sagunt. Concretament, el dijous, a les 19.30 hores, la conferència la impartirà la historiadora i documentalista del grup per a la recuperació de la memòria històrica de València, Helena Villasante, que parlarà sobre la “Memòria familiar de la repressió franquista: trauma, duel, i exhumacions al País Valencià”. 

El divendres 22 d'abril, els catedràtics de la Universitat de València, Pedro Ruiz i Ramón Lapiedra oferiran la conferència **_“Planejant sobre la memòria històrica: experiències i perspectives”_**. La clausura de les jornades serà el dijous 28 d'abril, a partir de les 19.30 hores, amb dues conferències, la primera d'elles serà sobre el **_“Franquisme, repressió, història i memòria femenina”_** amb la ponent Anna Aguado, catedràtica de la Universitat de València i, finalment, la conferencia **_“Ciutadania i Democràcia”_** que oferirà Pepe Reig, professor de la Universitat de Castella-la Manxa.

*   [](http://www.facebook.com/sharer.php?u=https://aytosagunto.es/va/actualitat/hui-hi-haura-una-nova-conferencia-de-les-jornades-de-memoria-historica-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/hui-hi-haura-una-nova-conferencia-de-les-jornades-de-memoria-historica-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/hui-hi-haura-una-nova-conferencia-de-les-jornades-de-memoria-historica-de-sagunt/ "Linked In")
*   [](mailto:?body=https://aytosagunto.es/va/actualitat/hui-hi-haura-una-nova-conferencia-de-les-jornades-de-memoria-historica-de-sagunt/)